Inicijativa Trg je naš u četvrtak će održati prosvjed kako bi izrazili negodovanje zbog potencijalnog referenduma, odnosno pritisaka da se promijeni ime Trga maršala Tita. Ljudi će se ispred HNK, na spomenutom trgu, okupiti u 19 sati, a prosvjed bi trebao trajati do 20,30.

Radi se o inicijativi koja okuplja udruge ljevice, a prosvjed simbolično organiziraju na Dan antifašističke borbe. U najavi naglašavaju kako žele pokazati da je Trg maršala Tita “jedan od posljednjih simbola pobjede nad nacizmom i ustaštvom u Drugom svjetskom ratu”.

Trg maršala Tita dosad je, kroz 139 godina, promijenio 7 imena, a Telegramov video odjel napravio je mali video u kojem je sažeto kako je to izgledalo kroz povijest.